U-Bathabile Olive Dlamini MP, (owazalwa ngomhlaka 10 Septhemba 1962, eNquthu, KwaZulu-Natal) ungumholi we- African National Congress Women's League (ANCWL). Phambilini ubenguNgqongqoshe Wezabesifazane eHhovisi likaMengameli, futhi enguNgqongqoshe Wezokuthuthukiswa Komphakathi . UDlamini wazalelwa eNquthu ngomhlaka 10 Septhemba 1962 futhi wakhulela eNkandla, Matshensikazi naseMbali, eMgungundlovu.Uthole iziqu zeBachelor of Arts Degree kwiSocial Studies e- University of Zululand . UDlamini ubesebenza kwezombusazwe kusukela esemncane.Ngo-1983 waba ngomunye wamalungu asungula iMbali Youth Organisation, inxusa le- United Democratic Front, elalisebenza ngokubambisana neSouth African Students Congress kanye neMbali Civic Organisation.Ngo-1985, wajoyina iSouth African National Students Congress njengomunye wabesifazane abambalwa ababamba iqhaza kwezepolitiki. Ngo-1989, uDlamini waphothula iziqu zakhe e-University of Zululand wenza iziqu zeBachelor of Arts (Honours) zeSocial Work aziphasa ngamalengiso. Ngo-1991 waba yingxenye yobuholi besikhashana obakha izinhlaka ze-African National Congress (ANC) Women's League KwaZulu-Natal . Wabe eseqokelwa esigungwini sokuqala seziFunda se-ANCWL.